MUSIC hebat: gamelan (Javanese orchestra)
Posted by lebat at 10:02 AM
i like javanese gamelan it's very keeping feel Horlosie (sterrebeeld) - Wikipedia
Latynse naam Horologium
Regte klimming 3h
Grootte 249 vk. grade (58ste)
Helderste ster Alpha Horologii (α Hor)
Naaste ster GJ 1061
Eridanus, Suidelike Waterslang, Net, Swaardvis, Graveerstif
Die Horlosie (Latyn: Horologium) is ’n klein, dowwe sterrebeeld in die suidelike hemelruim. Dit is in die 18de eeu deur Nicolas Louis de Lacaille geskep. Hy het dit oorspronklik Horologium Oscillitorium genoem na die slingeruurwerk, ter ere van die ontwerper daarvan, Christiaan Huygens. Die naam is sedertdien verkort.
Een van die voorwerpe in die sterrebeeld wat van belang vir sterrekykers is, is R Horologii, ’n Mira-veranderlike met een van die grootste bekende reikwydtes. Die sterreswerm AM1 word ook hier aangetref; dit is die verste bekende sterreswerm in die Melkweg (398 000 ligjare).
Die Horlosie-superswerm is ’n massiewe superswerm van sterrestelsels wat sowat 550 miljoen ligjare breed is en ’n massa van 1017 sonmassas het. Dit lê in die sterrebeelde Horlosie en Eridanus, met die naaste punt 700 miljoen ligjare en die verste punt 1,2 miljard ligjare van die Aarde af. Dit bestaan uit ’n paar honderdduisend sterrestelsels.
Wikimedia Commons het meer media in die kategorie Horlosie (sterrebeeld).
Ontsluit van "https://af.wikipedia.org/w/index.php?title=Horlosie_(sterrebeeld)&oldid=1388158"
Die bladsy is laas op 2 Oktober 2015 om 16:02 bygewerk.